Montgomery var sprinter, og var i verdenseliten fra han vant bronse under VM i friidrett 1997 i Athen til han ble utestengt i 2005. Under VM i 2001 i Edmonton tok han sølv på 100 meter og gull for USA på 4 x 100 m stafett. Han hadde sitt sportslige høydepunkt under et Grand Prix-stevne i Paris i 2002, da han satte ny verdensrekord på 100 meter med 9,78. Denne rekorden stod til 14. juni 2005, da Asafa Powell fra Jamaica forbedret rekorden med ett hundredels sekund.